kardosdrur/scandi-wiki huggingface dataset:
Storbritanniens økonomi

Storbritanniens økonomi er en højt udviklet markedsøkonomi. Det er verdens sjettestørste nationaløkonomi målt på nominelt BNP, ottendestørste efter købekraftsparitet (KKP) og den 20.-største efter BNP per indbygger.

Storbritannien er en af de mest globaliserede økonomier og består af England, Skotland, Wales og Nordirland.
I 2020 var Storbritannien verdens femtestørste eksportør og femtestørste importør. Det havde også den tredjestørste indadgående udenlandske direkte investering og den femtestørste udadgående udenlandske direkte investering. I 2020 stod Storbritanniens handel med de 27 medlemsstater fra EU for 49% af landets eksport og 52% af landets import.

Servicesektoren dominerer landets økonomi og bidrager med 81% af BNP; finanssektoreren er særligt vigtig, og London er verdens næstestørste finanscenter. Edinburgh blev rangeret som nr. 17 i verden og nummer seks i Europa for sin finanssektor i 2021. Storbritanniens teknologisektor er værdisat til omkring $1 billion, efter USA og Kina. Storbritanniens flyindustri er verdens næststørste flyindustri. Landets farmaceutiske industri, verdens tiendestørste, spiller en vigtig rolle for økonomien. Af verdens 500 største virksomheder har 26 hovedkvarter i Storbritannien. Økonomien bliver forstærket af produktion af nordsøolie og gas; Storbritanniens reserver blev estimeret til 2,8 mia. tønder 2016, selvom landet har været nettoimportør af olie siden 2005. Der er store regionale forskellige i velstand; South East England og North East Scotland er de rigeste områder per indbygger. Størrelsen på Londons økonomi gør den til største by målt på BNP per indbygger i Europa.

I 1700-tallet var Storbritannien det første land, der blev industrialiseret. I 1800-tallet havde Storbritannien en fremtrædende rolle i verdensøkonomien via sit omfattende koloniimperium og sin teknologiske overlegenhed og stod for 9,1% af verdens BNP i 1870. Den anden industrielle revolution foregik også hurtigt i USA og i  Det Tyske Kejserrige; dette var en stigende økonomisk udfordring for Storbritannien på vej ind i 1900-tallet. Omkostningerne ved at deltage i begge verdenskrige svækkede Storbritanniens relative position yderligere. På trods af en relativ nedgang i den globale dominans har landet stadig stor magt og indflydelse i verden i 2000-tallet.

Regeringens involvering i landets økonomi bliver primært udøvet via finansministeriet, der ledes af Chancellor of the Exchequer og Department for Business, Energy and Industrial Strategy. Siden 1979 har styring af økonomien haft en laissez faire-tilgang. Bank of England er Storbritanniens centralbank, og siden 1997 har Monetary Policy Committee været ansvarlig for at sætte foliorenten, kvantitativ lempelse og forward guidance.

Storbritanniens valuta er pund sterling, der er verdens fjerdestørste reservevaluta efter dollar, euro og yen.

Storbritannien er grundlæggende medlem af Commonwealth, G7, G20, Internationale Valutafond, OSCE, NATO, FN's sikkerhedsråd, Verdensbanken, WTO, Asian Infrastructure Investment Bank og Forenede Nationer.

Fodnoter

Referencer
Tultjyn

Tultjyn (), tidligere Nestervar, er en by i det historiske landskab Podolien i det vestlige Ukraine. Byen ligger  70 km syd for byen Vinnitsja, hvor floderne Tultjynka og Silnytsja løber sammen. Den har  indbyggere og er hovedby i Tultjyn rajon i Vinnytska oblast.

Referencer

Eksterne henvisninger 

 

Byer i Vinnytska oblast
Beijer Ref

Beijer Ref AB er en svensk forhandler af løsninger til kommerciel- og industrikøling, varme og aircondition. Virksomheden har hovedkontor i Malmö og er tilstede i 42 lande i verden igennem datterselskaber og ca. 450 filialer.

Referencer 

Handelsvirksomheder fra Sverige
Etableret i 1866
Sébastien Toutant

Sébastien Toutant (født 9. november 1992) er en canadisk snowboarder. Han har deltaget ved de olympiske vinterlege i 2014, 2018 og 2022 – ved vinter-OL 2018 blev han olympisk mester i kategorien Snowboard Big Air.

I 2011 ved X Games i Aspen vandt han guld i Slopestyle og sølv i Big Air som X Games rookie.

Referencer

Eksterne henvisninger 

Snowboardere fra Canada
Personer fra Québec
Deltagere for Canada ved vinter-OL 2014
Deltagere for Canada ved vinter-OL 2018
Deltagere for Canada ved vinter-OL 2022
Snowboardere ved vinter-OL 2014
Snowboardere ved vinter-OL 2018
Snowboardere ved vinter-OL 2022
Deltagere i Vinter X-Games
Deltagere i X-Games
Medaljevindere ved vinter-OL 2018
Olympiske mestre fra Canada
Fagradalsfjall

Fagradalsfjall (islandsk: ) er en islandsk vulkan dannet i den sidste istid på Reykjanes-halvøen, omkring 40 kilometer fra Reykjavík. Fagradalsfjall er også navnet på det bredere vulkanske system, der dækker et område 5 kilometer bredt og 16 kilometer langt mellem Svartsengi- og Krýsuvík-systemerne. Den højeste top i dette område er Langhóll () på 385 m. En sprækkeåbning i Geldingadalir syd for Fagradalsfjall-bjerget den 19. marts 2021 blev det første vulkanudbrud på Reykjanes-halvøen i 815 år. 2. august 2022 startede der igen udbrud fra vulkanen.

Flystyrt 
Den 3. maj 1943 blev generalløjtnant Frank Maxwell Andrews, en højtstående officer i den amerikanske hær, en af grundlæggerne af hærens luftstyrker som senere blev til United States Air Force og leder af de amerikanske styrker i Europa i anden verdenskrig, dræbt sammen med 14 andre, da deres B-24-bombefly Hot Stuff styrtede ned på bjergsiden.

Billeder

Referencer 

Vulkaner i Island
Boyan Slat

Boyan Slat (født ) er en hollandsk opfinder og entreprenør. Han har studeret fly- og rumteknik, og han er grundlægger og CEO for The Ocean Cleanup.

Referencer

Eksterne henvisninger 

Iværksættere
Opfindere fra Nederlandene
Samfundstypologi

En samfundstypologi, også kaldet en samfundsdiagnose eller en samfundsmodel, er en måde at klassificere samfund. Med typologierne følger som regel et begreb, der ønsker at beskrive centrale træk i samfundet. Samfundsklassificeringerne er ikke gensidigt udelukkende, og det samme samfund kan således godt blive beskrevet med flere begreber på samme tid. Typologierne tager form i en trappestruktur, da der først og fremmest findes en række klassificeringer, der inddeler samfundene i tid. Eksempelvis er der inden for samfundsvidenskaben konsensus om inddelingen mellem det traditionelle, det moderne og det sen-/postmoderne samfund, selvom der er uenighed om det sidste begreb. Hvor det senmoderne samfund indikerer en ny form for modernitet, ligger det implicit i det postmoderne, at dette samfund må komme efter det moderne.

Under den tidslige inddeling kan forskellige samfund betegnes med forskellige begreber. For eksempel det senmoderne samfund klassificeres som krise- eller konkurrencesamfundet for at fremhæve et specifikt træk. Typologierne kan tage udgangspunkt i økonomiske forhold som i industrisamfundet, teknologiske forhold i netværkssamfundet, sociologiske forhold i det hyperkomplekse samfund, antropologiske forhold i jæger- og samlersamfundet eller politologiske forhold i velfærdssamfundet. De fleste klassifikationer betegner imidlertid samfundene med udgangspunkt i teorier og begreber fra flere samfundsvidenskaber. Det kan eksempelvis dreje sig om konkurrencesamfundet, der både er kendetegnet ved en særlig politisk styring af staten (politologi), statens konkurrence med andre stater (økonomi) og en udbredt konkurrencementalitet i samfundet (sociologi).

Brugen af samfundstypologier begrundes ofte med et ønske om fokus på én særlig kvalitet ved samfundet, man ønsker af fremhæve eller diskutere. Nogle klassifikationer er ment som mere eller mindre værdineutrale bud på inddelinger, mens andre rummer en eksplicit kritik. Sådanne typologier kaldes ofte også for samfundsdiagnoser og drager således paralleler til lægevidenskabens diagnosticering af sygdomme. Sygdomslignende forhold i samfund kaldes samfunds- eller sociale patologier.

Noter

Referencer 
 

Socialvidenskabelige begreber
No Cav

No Cav er et journalistisk udtryk, der bruges  til at indikere en stor italiensk protestbevægelse, der opstod i det tidlige 21. århundrede  og bestod af sammenslutninger og grupper af borgere forenet af kritikken af Carrara- marmorbrudene i de apuanske alper .

Udtrykket No Cav, forkortelse for "No Cave", blev brugt for første gang i en artikel af Il Tirreno i 2014 for at definere de aktivister, der havde deltaget i en demonstration af Salviamo le Apuane- komiteen  .

No Cav-symbolet består af en stiliseret sort/hvid repræsentation af Vara-viadukten på Carrara Private Marble Railway krydset af et stort rødt X, over hvilket ordene "NO CAV" også er røde, alt sammen på en hvid baggrund   .

Dette banner, hvis grafiske design minder om No TAV- bevægelsens, dukkede først op i 2020, under en begivenhed arrangeret af miljøforkæmperen Gianluca Briccolani, som året efter sammen med Claudio Grandi og andre ville have grundlagt foreningen Apuane Libere    .

Dette symbol og definitionen af "No Cav" bliver ikke brugt eller accepteret af alle grupper af bevægelsen, og mange foretrækker at definere sig selv med mere præcise termer.

Referencer 

Miljøorganisationer
Miljøaktivisme
Lucca (provins)
Massa-Carrara (provins)
Virginia Slims of Los Angeles

Virginia Slims of Los Angeles var en tennisturnering for kvinder på WTA Tour, som blev spillet på hardcourtbaner hvert sommer i Los Angeles-området i USA i perioderne 1971-73 og 1977-2009. Turneringen blev i sin levetid markedsført under flere forskellige navne, herunder Virginia Slims of Los Angeles, Avon Championships of Los Angeles, Acura Classic og JPMorgan Chase Open.

De to første udgaver af turneringen blev spillet i 1971-72 i Long Beach. Californien, mens man i 1973 flyttede til Los Angeles. Herefter fulgte tre års pause, fordi den sæsonafsluttede turnering Virginia Slims Championships blev afviklet i Los Angeles, inden turneringen i 1977 blev genoptaget i Los Angeles. Fra 1983 til 2002 blev den spillet i Manhattan Beach, og samtidig overgik den fra af blive spillet indendørs, som den var blevet fra dens start, til at blive afviklet udendørs. De sidste syv udgaver af turneringen fra 2003 til 2009 blev afviklet i Carson.

IMG købte i 1996 turneringen af Diamond. Den blev overtaget af Anschutz Entertainment Group i 2004. I 2009 solgte AEG og USTA turneringen til Octagon, der flyttede den til Carlsbad, Californien og omdøbte turneringen til Mercury Insurance Open.

Navne

Finaler

Single

Double

Referencer

Kilder 
 WTA Tour - Los Angeles 

Tennisturneringer
Tennis i USA
WTA Tour
Etableret i 1971
Markus Gaugisch

Markus Gaugisch er en tysk håndboldtræner og tidligere håndboldspiller i Handball-Bundesliga. Han har siden april 2022 været den nuværende landstræner for Tysklands kvindehåndboldlandshold og cheftræner for SG BBM Bietigheim siden 2020.

Efter hans egen spillerkarriere var forbi, blev Gaugisch i 2008 assistenttræner i den selvsamme klub, TV 1893 Neuhausen, som han sluttede karrieren i. Den efterfølgende sæson blev han forfremmet til cheftræner og formåede at oprykke til 2. Bundesligaen, i selvsamme sæson. I sæsonen 2011/12 sluttede holdet som nummer 3 ligaen, hvilket sikrede oprykning Handball-Bundesliga. Her sluttede man på en 17. plads, hvorefter man dog nedrykkede. I september 2013 meddelte Bundesliga-klubben HBW Balingen-Weilstetten, at Markus Gaugisch erstattede Rolf Brack fra 2013/14-sæsonen. I klubben var han frem til 2015, uden videre bemærkelsesværdige resultater. I sæsonen 2020/21 overtog han storklubben SG BBM Bietigheim, som erstatning for danske Martin Albertsen. Med holdet vandt han DHB-Pokalen i 2021 og 2022, DHB Supercuppen i 2021, Handball-Bundesliga Frauen i 2022 og EHF European League i 2022.

I midten af april 2022 blev han så præsenteret som ny kvindelandstræner for , frem til sommeren 2024, og i tilfælde af kvalifikation til Sommer-OL 2024 i Paris vil hans kontrakt blive forlænget til og med VM 2025 i Holland og Tyskland.

Referencer

Eksterne henvisninger 
 
 

Håndboldtrænere fra Tyskland
Håndboldspillere fra Tyskland
Vylkove

Vylkove (, , ; , ; ) er en lille by beliggende i den ukrainske del af Donau-deltaet, længst mod sydvest i Ukraine, på grænsen til Rumænien. Administrativt er den en del af Izmail rajon (distrikt) i Odessa oblast (region). Byen har  indbyggere. Den ligger ved Kilijske hyrlo, en nordlig flodarm af Donau, som adskiller Ukraine fra Rumænien.

Historie 

Det nuværende Vylkove blev grundlagt i 1746 af de såkaldte lipovanere, gammeltroende russere der var i eksil af religiøse årsager. Det Osmanniske Rige, der dengang havde herredømmet i regionen, tildelte den status af by i 1762. Vylkove blev underlagt Det Russiske Kejserrige som følge af Bukarest-traktaten i 1812 og modtog derefter en lille garnison af Donau-kosakker. Efter Krimkrigen kom den i 1856 under Fyrstendømmet Moldavien, som i 1859 dannede Rumænien ved at forene sig med Fyrstendømmet Valakiet. Ved Berlinkongressen i 1878 blev den atter underlagt Det Russiske Kejserrige, da den sydligste del af Bessarabien blev givet tilbage til Rusland. I kølvandet på Den Russiske Revolution i 1917 blev Vylkove en del af den Moldoviske Demokratiske Republik, der i 1918 sluttede sig til Rumænien. Alle disse ændringer påvirkede dog kun minimalt dagligdagen for indbyggerne, som opretholdt deres tro, deres sprog og deres levevis baseret på størfiskeri (efter kaviar) og landbrug.. 

Ved afslutningen af Anden Verdenskrig blev byen og regionen en del af Sovjetunionen som del af den Ukrainske SSR. Ved Sovjetunionens opløsning i 1991 blev Kherson en del af den uafhængige stat Ukraine. Ved folkeafstemningen om Ukraines uafhængighed den 1. december 1991 stemte 75,01% af vælgerne i Odesa oblast for Ukraines uafhængighed (med en stemmeprocent på 85.38%).

Geografi 

Vylkove ligger i Donaudeltaets sumpområder, hvilket gør det næsten umuligt at dyrke korn, og fiskeri i Donau, delta-søerne og Sortehavet er derfor den lokale befolknings hovedbeskæftigelse. Derudover er byen berømt for sin vindyrkning og dyrkning af jordbær på øerne i floddeltaet. På grund af en række kanaler, der er udgravet inde på dens område, er byen også kendt som "Ukraines Venedig". Både er den mest almindelige transportform.

Administrationen af det  ligger i Vylkove. Reservatets område omfatter øerne opstrøms og nedstrøms Donau, rørskove nord for Donau, deltaets vandområder og det tilstødende havområde op til 2 km fra kysten).

Galleri

Referencer

Eksterne henvisninger

  for Vylkove byhromada
 Officiel hjemmeside for Donau Biosfærereservat

Byer i Odessa oblast
Axfood

Axfood AB () er en svensk dagligvarekoncern, der driver forretning i Sverige. Den blev etableret i år 2000 ved en fusion mellem dagligvarekæderne Hemköp, D&D Dagligvaror, Spar Sverige og Spar Inn Snabbgross. Axel Johnson AB ejer 50,1 % af aktierne.

Koncernen driver dagligvarekæderne Willys, Hemköp og Axfood Snabbgross. De driver også et kontraktligt samarbejde med dagligvarekæderne Handlar'n, Direkten og Tempo.
De har grossistforretning gennem Dagab og Axfood Närlivs. 
Axfood's har private labels med mærker som Willys, Hemköp, Axfood Snabbgross, Garant, Eldorado, Såklart, Prime patrol, Minstingen, Falkenberg Seafood og Fixa.

Referencer 

Detailvirksomheder fra Sverige
Fødevarevirksomheder fra Sverige
Etableret i 2000
Avanza

Avanza AB er en svensk bank indenfor opsparing, investering og pension. Avanza blev etableret i 1999 for at tilbyde digital aktiehandel til privatpersoner. Deres virksomhed drives primært via. deres hjemmeside og app. De har over 1,7 mio. kunder og ca. 7 % af det svenske opsparingsmarked.

Referencer 

Banker fra Sverige
Etableret i 1999
Carnegie Investment Bank

Carnegie Investment Bank AB er en svensk investeringsbank med hovedkvarter i Stockholm. Carnegie driver forretning indenfor aktiemarked, virksomhedsfinansiering og private banking. De har Norden som sit primære forretningsområde.

Banker fra Sverige
Etableret i 1803
Afry

AFRY (tidligere ÅF Pöyry) er en svensk ingeniør-, design- og rådgivningsvirksomhed indenfor energi, industri og infrastruktur. Selskabet blev etableret i 2019 efter en fusion mellem ÅF (Ångpanneföreningen) og finske Pöyry.

Referencer 

Konsulentvirksomheder fra Sverige
Mater dolorosa

Mater dolorosa er en fransk stumfilm fra 1917 af Abel Gance.

Medvirkende 
 Emmy Lynn som Marthe Berliac
 Armand Tallier som Claude Berliac
 Anthony Gildès som Jean
 Firmin Gémier som Dr. Gilles Berliac
 Antonin Carène som Berliac

Referencer

Eksterne henvisninger 

 

Stumfilm fra Frankrig
Franske film fra 1917
Dramafilm fra Frankrig
The Trail of Hate (film fra 1917)

The Trail of Hate er en amerikansk stumfilm fra 1917 af John Ford.

Medvirkende 
 John Ford som Jack Brewer
 Louise Granville som Madge
 Duke Worne som Dana Holden
 Jack Lawton

Referencer

Eksterne henvisninger 

 

Stumfilm fra USA
Amerikanske film fra 1917
Dramafilm fra USA
Pure (flertydig)

Pure kan have flere betydninger:
 Pure – tillægsord: fuldstændig; uden forbehold
 Puré er en masse af findelte eller mosede grøntsager eller frugter
 Pure er navnet på et computerspil fra 2008

Referencer
San Marinos økonomi

San Marinos økonomi er en udviklet fri markedsøkonomi, der er fokuseret på sektorerne turisme, bankvæsen og fermstilling af keramik, tøj, tekstiler, møbler, malerier, alkohol, fliser og vin. Fremstillingssektoren og finanssektoren udgør mere end halvdelen af landets BNP. Primærerhverv udgør kun en ganske lille del af BNP, hvor de primære landbrugsprodukter er vin og ost.

San Marino sælger derudover frimærker, der grundet landets lille størrelse, er eftertragtede blandt samlere.

San Marino har været toldunion med EU siden 1991, selvom landet ikke er en del af EU.
Landet er ganske lille og det er fuldstændigt omkranset af Italien og bruger derfor samme møntfod, hvilket vil sige, at de bruger euro. Mønterne bliver slået i Rom, men Sanmarinesiske euromønter har et andet motiv end de italienske. Grundet deres lille oplag er de eftertragtede blandt møntsamlere.

Referencer
Groupe Rassemblement national

Groupe Rassemblement national  (dansk: National Samlings Gruppe) er en gruppe i den franske Nationalforsamling. Gruppen blev dannet den 28. juni 2022, og den har 89 medlemmer.

De 88 af gruppens medlemmer kommer fra partiet National Samling, og et enkelt medlem er fra den stærkt højreorienterede Liga Syd (Ligue du Sud). 

National Samlings præsidentkandidat Marine Le Pen er formand for gruppen.

1986 – 1988 
I den franske nationalforsamlings 13. valgperiode var det lignende gruppe med navnet Groupe Front national – Rassemblement national. Denne gruppe blev dannet i marts 1986 og opløst i maj 1988.

Gruppen havde 35 medlemmer – heraf 32 fra Front National og tre fra CNIP (Det nationale centrum af uafhængige og bønder). 

Jean-Marie Le Pen var formand for gruppen. 

Grupper i den franske nationalforsamlings 16. valgperiode
Grupper i den franske nationalforsamlings 13. valgperiode
Etableret i 2022
Shanghai Masters 2023

Shanghai Masters 2023 var en tennisturnering, der blev spillet udendørs på hardcourt-baner i Qi Zhong Tennis Center i Shanghai, Folkerepublikken Kina i perioden 4. - 15. oktober 2023. Det var den 12. udgave af Shanghai Masters siden den første turnering i 2009 men den første siden 2019, eftersom de mellemliggende udgaver var blevet aflyst på grund af COVID-19-pandemien. Shanghai Masters var sæsonens sidste turnering i kategorien ATP Masters 1000 på mændenes ATP Tour 2023. På grund af et sponsorat fra Rolex markedsføredes turneringen under navnet Rolex Shanghai Masters.

Siden den foregående udgave af Shanghai Masters var deltagerfeltet i singlerækkens hovedturnering blevet udvidet fra 56 til 96 spillere, mens doubleturneringen fortsat havde deltagelse af 32 par.

Singleturneringen blev vundet af Hubert Hurkacz, som i finalen besejrede Andrej Rubljov med 6-3, 3-6, 7-6(8).

I doublerækken sejrede Marcel Granollers og Horacio Zeballos efter finalesejr på 5-7, 6-2, [10-7] over Rohan Bopanna og Matthew Ebden.

Præmier 

Den samlede præmiesum for Shanghai Masters 2023 androg $ 8.800.000, hvilket var en stigning på 18 % i forhold til den seneste turnering i 2019.

Herresingle

Hovedturnering 

I hovedturneringen deltog 96 spillere, der var fordelt på:
 79 spillere, der havde kvalificeret sig i kraft af deres placering på ATP's verdensrangliste seks uger før turneringens start.
 5 spillere, der havde modtaget et wildcard (markeret med WC).
 12 spillere, der havde kvalificeret sig til hovedturneringen fra kvalifikationsturneringen (markeret med Q).

Ottendedelsfinaler, kvartfinaler, semfifinaler og finale

Første, anden og tredje runde

Kvalifikation 

Kvalifikationen havde deltagelse af 48 spillere, der spillede om de sidste 12 ledige pladser i hovedturneringen. 5 af de 48 spillere deltog på grundlag af et wildcard.

Følgende spillere kvalificerede sig til hovedturneringen:

Ingen spillere gik videre til hovedturneringen som lucky losere.

Resultater

Herredouble 

Herredoubleturneringen havde deltagelse af 32 par, der fordelte sig på:
 29 par, der havde kvalificeret sig i kraft af deres placering på ATP's verdensrangliste.
 3 par, der havde modtaget et wildcard (markeret med WC).

Resultater

Eksterne henvisninger 
 Shanghai Masters  
 ATP Tour - Shanghai 2023

Noter 

2023
ATP Tour 2023
Partsstatus

Partsstatus (eller blot part) er et begreb, som anvendes i den juridiske disciplin, forvaltningsret. Partsstatus er især relevant for en forvaltningsafgørelse, som en offentlig myndighed har truffet efter sagsbehandlingsregler.

Den, der er part i en sag, har partsstatus, jf. FOB 2020-33. En part i en sag er en borger (fysisk person) eller en juridisk (ikke levende) person, som har "en konkret, væsentlig, direkte og individuel retlig interesse i sagen". Med part menes især den (fysiske eller juridiske) person, som er afgørelsens modtager; en part kan være den, der ansøger om tilladelse; eller som får et påbud eller forbud (Revsbech m.fl. 2019:189).

Efter forvaltningsloven (forkortet FVL) har en part en række rettigheder. En part har som hovedregel ret til at klage. Dertil kommer flere andre rettigheder så som ret til partshøring, partsrepræsentation, partsudtalelse, partsaktindsigt, og ret til at få vejledning (herunder klagevejledning) samt ret til at få afgørelsen meddelt (se ovenfor).

Partens mulige klageret omfatter både klage over en afgørelse og klage over mulige sagsbehandlingsbejl. En klage over mulige sagsbehandlingsbejl vil typisk angå, at myndigheden efter partens mening har tilsidesat en (eller flere) garantiforskrift(er); se FOU nr 2002.313.

I en miljøretlig sag sker det ofte, at ikke alle berørte naboer bliver tildelt partsstatus; se FOB 04.274.

Oversigt over de rettigheder, som FVL giver en person med partsstatus

Litteratur 
siderne 352 - 358 i Karsten Revsbech m.fl.: Forvaltningsret - Sagsbehandling. 2019. 8. udgave. Jurist- og Økonomforbundets Forlag. 

sider 95f i Carsten Munk-Hansen: Den juridiske løsning - introduktion til juridisk metode. 2. udgave. Djøf Forlag.

Ekstern henvisning 
Forvaltningsloven på Retsinformation.dk

Referencer 

Jura
Retsvidenskab
Forvaltningsret
Juridiske begreber